

Republika Srbija

Autonomna Pokrajina Vojvodina

SKUPŠTINA GRADA SUBOTICE

Povjerenstvo za dodjelu zvanja i priznanja

Broj: I-022-66/2025

Datum: 09.04.2025. godine

Trg slobode 1

Subotica

 Sukladno članku 5. stavak 3. Odluke o ustanovljenju zvanja POČASNI GRAĐANIN, priznanja PRO URBE i priznanja „Dr. Ferenc Bodrogvái“ („Službeni list Grada Subotice“, br. 24/17 – pročišćeni tekst),

 Povjerenstvo za dodjelu zvanja i priznanja objavljuje

**JAVNI POZIV**

**ZA SUDJELOVANJE U PREDLAGANJU GRAĐANA I ORGANIZACIJA NA PODRUČJU**

**GRADA SUBOTICE ZA DODJELU**

**ZVANJA POČASNI GRAĐANIN I PRIZNANJA PRO URBE**

**Zvanje POČASNI GRAĐANIN** dodjeljuje se za istaknuto i trajno životno djelo u području znanosti, gospodarstva, umjetnosti, obrazovanja i odgoja, kao i za ostvarene rezultate u javnom životu i razvitak kulturnog stvaralaštva i to fizičkim osobama koje su svojim djelima i djelovanjem pridonijele podizanju ugleda grada u zemlji i inozemstvu.

**Priznanje PRO URBE** dodjeljuje se osobama za istaknuta djela koja značajno pridonose ugledu grada podizanjem njegovih materijalnih i duhovnih vrijednosti.

**Priznanje PRO URBE** dodjeljuje se pravnim i fizičkim osobama, kao i drugim organizacijama i to za istaknute znanstvene, kulturne i umjetničke aktivnosti, odnosno za značajnu djelatnost u obrazovanju, komunalnom, socijalnom, zdravstvenom, gospodarskom području kao i onima koji su svojim radom pridonijeli većem stupnju razvitka javnog reda i mira i osobama koje su svojim sportskim i drugim rezultatima pronijele slavu svog grada.

Obvezni elementi prijedloga:

1. Ime i prezime/naziv podnositelja prijedloga s kontakt podacima (telefon i adresa stanovanja),
2. Obrazloženje podnositelja prijedloga za kandidata za dodjelu zvanja POČASNI GRAĐANIN ili priznanja PRO URBE i
3. Životopis kandidata za dodjelu zvanja POČASNI GRAĐANIN ili priznanja PRO URBE s kontakt podacima (telefon i adresa stanovanja).

Pisani prijedlozi potpisani od strane predlagatelja podnose se u tiskanom obliku predajom u Gradski uslužni centar Grada Subotice, Trg slobode 1 ili poštom Skupštini Grada Subotice, s naznakom za Povjerenstvo za dodjelu zvanja i priznanja, te odnosi li se prijava na zvanje POČASNI GRAĐANIN ili na priznanje PRO URBE, a **obvezno** i u elektroničkom obliku **(word)** na e-mail adresu: **zvanja.priznanja@subotica.ls.gov.rs** do **30.04.2025.** godine.

**Napomena:** ukoliko se za jednog kandidata podnosi prijedlog i za zvanje POČASNI GRAĐANIN i za priznanje PRO URBE, obvezno je prijedloge dostaviti u **odvojenim omotnicama** i naznači odnosi li se prijava na zvanje POČASNI GRAĐANIN ili na priznanje PRO URBE.

 Predsjednica Povjerenstva

 Radmila Todorić v.r.